Vintergatan

Vintergatan (svensk ord for Melkeveien eller Vintergaten) var TV-serier som ble sendt i Sveriges Television i 2000, 2001 og 2010. Regissør og manusforfatter var Petter Bragée.

Vintergatan 5a
Serien Vintergatan 5a ble sendt som Sommarlovsmorgon (oversatt til norsk: «Sommerferiemorgen») i perioden 13. juni–11. august 2000.

Handling
Miras foreldre sender Mira på sommerleir til Älguddens sommarkollo (oversatt til norsk: «Elgoddens sommerleir»), selv om hun ikke vil. Hun reiser dit i taxi sammen med Glen og Henrik, to gutter som går på Miras skole. I skogen går motoren på taxien istykker, og drosjesjåføren Peo bli sintere og sintere mens han forsøker å reparere motoren. Plutselig ser de en skarp solstråle, og så blir de oppstrålet til et romskip, der de møter en figur som heter Alien. Alien lærer dem å styre romskipet og gir dem oppdrag; de skal samle livsformer fra planeter.

De kjører gjennom sorte hull for å utføre Aliens oppdrag. De møter farer på skipet og på planetene. De besøkte fem ulike planeter:
Ørkenplaneten Zoltzy – som de med nød og neppe klarte å komme seg bort fra.
Skogsplaneten Filione – derfra fikk de med seg en «blindpassasjer», Femman.
Grotteplaneten Zeryj – der de ble angrepet av grottemonsteret.
Havplaneten Zinij – der de ble angrepet av en kjøttetende plante.
Dommedagsplaneten Krasnyj – der de ble angrepet av mutanter; én av mutantene ble oppstrålet til skipet og fulgte med dem hjem til jorden.
Ettersom de klarer å samarbeide, lykkes de med å løse oppdraget og får reise hjem til jorden. Alien, som etter at reisen var fullført forsvant fra skipet og ut i rommet, ga dem oppdraget "att ge vår planet och mänskligheten en ny chans att överleva" (oversatt til norsk: «å gi planeten vår og menneskeheten en ny sjanse til å overleve»).

Da serien ble vist første gang, kunne TV-seerne ringe inn til programmet og hjelpe dem når de hadde problemer.

Sommeren 2001 ble Vintergatan 5a etterfulgt av Vintergatan 5b.

Rolleliste (utvalg)
Philomène Grandin – Mira
Wilson D. Michaels – Glen
Pelle Hanæus – Henrik
Anders Linder – Peo og kaptein Zoom
Thomas Hellberg – Alien (stemme)
Jonas Sykfont – Femman
Per-Axel Gjöres – taxisjefen
Christina Göransson – Ulla, gift med Peo

Vintergatan 5b
Serien Vintergatan 5b hadde premiere som del av SVTs programkonsept Sommarlovsmorgon i perioden 11. juni–10. august 2001. 5b var en oppfølger til 5a, som ble sendt sommeren 2000. På samme måte som i Vintergatan 5a kunne TV-seerne ringe inn Sommarmorgon under visningen av Vintergatan 5b for å hjelpe rollefigurene i serien når de støtte på problemer.

Handling
Peos hustru Ulla har forsvunnet sporløst. Peo ber Mira, Glen og Henrik at følge med ham ut i rommet for å lete etter henne. Når de besøker Lavaplaneten forsvinner også Mira. Det dukker også opp personer som ikke var med i den første serien, blant annet den sovjetiske kosmonauten Irina Teresjkova (spilt av Ingela Schale), som har ligget nedfryst i sin Sputnik fra 1963 til 2001, Benke Bengtsson (spilt av Jonas Sykfont), Gaia (spilt av Inga Sarri) og Garsson (spilt av Jonas Sykfont). Gjengen som har dratt ut på leteekspedisjon finner stadig flere spor, og til slutt finner de Mira: hun har blitt kidnappet av noen romvesener med en slags lampeskjermer på hodet; vesenene – som kalles fifuner – hadde tatt med seg Mira til sin planet Karichnivi. Fifunene hadde flere fanger enn Mira, men Ulla var ikke blant dem. Femman finner til slutt Ulla nedfryst i et kjølerom i romskipets maskinrom; der har hun vært hele sommeren.

Gaia 
«Gaia» – er tittelen til en som arbeider på romstasjonen. Når Gaia og Garsson fra Vintergatan 5b slutter å arbeide på romstasjonen, overtar Peo og Ulla jobbene deres, og da er det de som er «gaiaer».

Anakronisme
I episode 4 har Henrik replikken «Jurij Gagarin døde i en flyulykke for 37 år siden». Ettersom Jurij Gagarin døde i 1968, og serien hadde premiere i 2001, hadde det korrekte vært at «Gagarin døde for 33 år siden».

Tilbake til Melkeveien 
De to seriene Vintergatan 5a og Vintergatan 5b ble klippet om til én serie, som fikk tittelen Tilbake til Melkeveien. Serien ble vist på SVT i to sesonger fra 17. januar 2003 til 2. juli 2004.

Vid Vintergatans slut
Serien Vid Vintergatans slut hadde premiere lørdag 30. januar 2010, og alle episodene ble vist på lørdager. Serien ble produsert av Anagram Produktion våren 2009.

Handling
Handlingen i denne serien utspiller seg nesten 20 år etter hendelsene i seriene 5a og 5b. Mira er nå mor til den tretten år gamle jenta Billie, og de har et bra liv på jorden. Peos og Ullas tid som «gaiaer» – medarbeidere på bensinstasjonen i verdensrommet – er snart over, men det er slutt på de fredelige tidene i Melkeveien. En katastrofe truer alt og alle i verdensrommet. Ulla forsvinner igjen, og Peo sender lasteskippiloten Pax til Jorden for å hente Mira, slik at hun kan hjelpe ham. Men Pax gjør en feil, og henter Miras datter Billie i stedet. Pax kommer tilbake til romstasjonen med Billie omtrent på samme tid som fifunkapteinen Storm forsøker å drepe Peo; Storm er agent for det skrekkelige Triumviratet, som består av Professoren, Lennartsson og Greven. Storm sprenger romstasjonen, men Peo redder seg unna i en nødkapsel.

Rolleliste (utvalg)
Fanny Ketter – Billie
Sanna Persson Halapi – Pax
Anders Jansson – Greven
Eva Westerling - Professoren
André Wickström – Lennartsson
Per-Axel Gjöres – Storm
Alexander Karim – Crona
Johan Wester – Billies lærer

Referanser

Science fiction-TV-serier
Svenske barneserier
Svenske TV-serier fra 2000-årene
Svenske TV-serier fra 2010-årene
TV-produksjoner på SVT